Document ID: /roh_data/filtered/fineweb-2-filterrobots_roh.jsonl.gz/11609

Sch'ins na stizza betg dal tut endretg las datas giu dal vegl laptop èsi tut tenor simpel cun intgins meds da reconstruir quellas. Per far quai sto be il disc dir vegnir prendì or dal laptop e vegnir cumbinads cun ils dretgs programs e gia èn per exempel fotografias privatas da las davosas vacanzas, ina veglia decleranza da taglia u datas da banca en ils fauss mauns.
Per evitar quai èsi fitg impurtant da stizzar avant che vender il laptop endretg las datas. Quai n'è dentant betg uschè simpel. Differents discs dirs dovran era differents meds per stizzar las datas. Magari vegnan quels sistems gia mess a disposiziun dals producents dals discs u ch'els fan gia part dal sistem d'operaziun dal laptop. Mintgatant dovri dentant in med extern per stizzar las datas dal disc dir perquai che il sistem d'operaziun è era arcunà sin quel e po buc stizzar sa sez. Tgi che n'ha pia betg uschè ina affinitad per tecnica ed informatica fa il meglier da consultar in expert u ina experta e laschar far lez u lezza quai process.